《送狄道训导李南峰掌教清水》
明代·杨继盛

七载青毡多士服，九重紫诏五云开。熙城桃李含春雨，渭水鱼云惊夜雷。

怅望德星辞壁野，相思明月照秦台。弦歌漫奏别离调，衰柳西风无限哀。

作者简介：杨继盛（1516年－1555年）明代著名谏臣。字仲芳，号椒山，直隶容城（今河北容城县北河照村）人。嘉靖二十六年进士，官兵部员外郎。坐论马市，贬狄道典史。事白，入为户部员外，调兵部。疏劾严嵩而死，赠太常少卿，谥忠愍。后人以继盛故宅，改庙以奉，尊为城隍。著有《杨忠愍文集》。